A Tribunale di Salerno (Olaszország) által 2014. október 20-án benyújtott előzetes döntéshozatal iránti kérelem – Cristiano Pontillo elleni büntetőeljárás
(C-474/14. sz. ügy)
Az eljárás nyelve: olasz
A kérdést előterjesztő bíróság
Tribunale di Salerno
Az alap-büntetőeljárás résztvevői
Cristiano Pontillo
Az előzetes döntéshozatalra előterjesztett kérdések
Úgy kell-e értelmezni az EUMSZ 49. és azt követő cikkeket, valamint az EUMSZ 56. és azt követő cikkeket, az Európai Unió Bírósága [C-72/10. és C-77/10. sz. egyesített ügyekben] 2012. február 16-án hozott ítéletének fényében is, hogy azokkal ellentétes az, hogy a korábban odaítélteknél rövidebb időtartamú koncessziókra vonatkozó pályázatot hirdetnek meg, amennyiben e felhívást azon meghatározott célból teszik közzé, hogy orvosolják a bizonyos számú gazdasági szereplő előző pályázatokból történő kizárásának jogellenességből eredő következményeket
Úgy kell-e értelmezni az EUMSZ 49. és azt követő cikkeket, valamint az EUMSZ 56. és azt követő cikkeket, az Európai Unió Bírósága fent említett ítéletének fényében is, hogy azokkal ellentétes az, hogy a koncessziók lejárta időbeli kiigazításának követelménye a korábban odaítélt koncessziós jogviszonyokhoz viszonyítottan korlátozottabban meghirdetett koncessziók megfelelő igazolásának minősül?
Úgy kell-e értelmezni az EUMSZ 49. és azt követő cikkeket, valamint az EUMSZ 56. és azt követő cikkeket, az Európai Unió Bírósága fent említett ítéletének fényében is, hogy azokkal ellentétes a tevékenységnek a koncesszió végső határideje lejárta vagy a lejáratot, illetve a visszavonást előíró intézkedések okán történő megszűnése esetén az irányító és játékszervező hálózatot alkotó, tulajdonnak minősülő materiális és immateriális javak ingyenes átruházása kötelezettségének előírása?